Bojana Kalenjuk je rođena 25. decembra, 1985. godine, u Novom Sadu. Srednju školu Svetozar Miletić u Novom Sadu, smer: kulinarski tehničar je završila 2004. godine. Iste godine je upisala smer: menadžer u gastronomiji na Prirodno-matematičkom fakultetu u Novom Sadu koji je završila 2008. godine, kada upisuje master studije, za dobijanje zvanja: diplomiranog menadžera mastera, modul: hotelijerstvo. Svoj rad iste godine započinje na Departmanu za geografiju, turizam i hotelijerstvo, Katedri za hotelijerstvo i gastronomiju, držeći vežbe na predmetima: osnove gastronomije, gastronomski proizvodi, tehnologija životnih namirnica, nacionalne gastronomije, osnovi sanitacije hrane u ugostiteljstvu, osnove pekarstva i poslastičarstva i dr.

Master studije završava 2010. godine i iste godine upisuje doktorske studije na Departmanu za geografiju, turizam i hotelijerstvo, smer: geonauke – turizam. Doktorsku disertaciju pod nazivom: *Vojvodina kao destinacija gastronomskog turizma* brani u januaru 2014. godine i stiče titulu doktora nauka.

Trenutno je u zvanju vanrednog profesora na Prirodno-matematičkom fakultetu, Departmanu za geografiju, turizam i hotelijerstvo, Katedri za gastronomiju, gde predaje: nacionalne gastronomije, gastronomsku kulturu i tradiciju, velike svedske kuhinje, osnove pekarstva i poslastičarstva i distribiciju i kontrolu hrane i pića u ugostiteljstvu.

Autor je i koautor preko 120 naučnih radova, učesnik je preko 15 naučnih i stručnih projekata iz oblasti gastronomije i autor udžbenika Nacionalne gastronomije i tri praktikuma.

Poseduje B licencu za sudiju Svetske kulinarskoj asocijacije (WACS) i iza sebe ima veliki broj gastronomskih takmičenja na kojima je učestvovala kao takmičar, mentor i sudija. Predavač je na brojnim akreditovanim seminarima (HACCP, uparivanja hrane i vina i dr.) i radionicama.

Konsulatcije u dogovoru putem maila: bojanakalenjuk@yahoo.com

Mart, 2021.